Նորա Արմանի

Նորա Արմանի (Էքսէրճեան, ), թատրոնի եւ շարժապատկերի հայազգի դերասանուհի, բեմադրիչ, Գաբրիէլ Սունդուկեանի անուան ազգային ակադեմական թատրոնի պատուաւոր անդամ, Երեւանեան թատերական փառատօնի դափնեկիր։

 Կենսագրութիւն 
Նորա Արմանին ծնած է Գահիրէ։ Յաճախած է Գահիրէի Նուպարեան ազգային վարժարանը, այնուհետեւ յաճախած է անգլիական դպրոց։ Աւարտած է Գահիրէիի Ամերիկեան համալսարանը՝ ուսանելով ընկերաբանութիւն եւ թատրոն։ Այնուհետեւ ուսանած է Լոնտոնի տնտեսութեան եւ քաղաքական գիտութիւններու դպրոցին մէջ (London School of Economics)։ Թատերական կրթութիւնը ստացեր է Լոնտոնի թատերական արուեստի թագաւորական ակադեմիայի՝ (RADA) եւ Քալիֆորնիոյ համալսարանին մէջ (UCLA)։ Հետեւեր է տարբեր թատերական ծրագիրներու Փարիզի եւ Լոնտոնի մէջ, աշխատակցելով Իրինա Պրուքի եւ անոր հօր աշակերտ՝ Եոշի Օիտայի եւ Արիան Մնուշքինի (Theatre du Soleil) հետ։

1974 թուականէն համատեղ ելոյթներ ունեցեր է դերասան-բեմադրիչ Ժիրայր Փափազեանի հետ, որու հետ ամուսնացեր է 1977 թուականին։ Միասին հանդէս եկած են «Արարատեան կայան» ներկայացումին մէջ հայերէն, անգլերէն եւ ֆրանսերէն լեզուներով։ Փարիզ հաստատուելէն յետոյ հիմնած է «Բարեւ» ֆիլմ ընկերութիւնը, նկարահանած «Հայֆա» շարժանկարը։ Ելոյթներ ունեցեր է Սիտնիի օփերային թատրոնի բեմին վրայ, Մեթրոփոլիթեն թանգարանին մէջ, Լոնտոնի Ռիվըրսայթ տաղաւարներուն եւ Գահիրէի օփերային մէջ։ 1993 թուականէն Գաբրիէլ Սունդուկեանի Անուան Ազգային Ակադեմական Թատրոնի պատուաւոր անդամ է։

Գլխաւոր դերեր ստանձներ է անգլիական BBC, եգիպտական TV եւ ամերիկեան CWTV հեռուստաընկերութիւններու հաղորդաշարներուն մէջ։ Նկարահանուեր է բազմաթիւ կարճամեթրաժ եւ լիամեթրաժ ֆիլմերու մէջ։

Նիւ Եորքի մէջ բեմադրեր է Ուիլիըմ Սարոյեանի, Ակնես Ժաուի, Ժան Փիեռ Պաքրիի, Ալեքսանտր Տիւմայի ստեղծագործութիւնները, Սարոյեանը՝ նաեւ Երեւանի մէջ։ Իր գրութիւնները եւ բանաստեղծութիւնները հրատարակուած են տարբեր հաւաքածուներու մէջ։ «Բազմոցի վրայ՝ Նորա Արմանիի հետ» եւ «Ինձ մի ինքնութիւն փոխ տուէք, էլի» գործերը ձայնասփռուեր են Ֆրանսական ռատիոյով եւ Նիւ Եորքի համալսարանին մէջ։ Կ'ապրի եւ կը ստեղծագործէ Նիւ Եորքի մէջ՝ ամուսնոյն՝ Արետ Սփանճեանի հետ, ծրագիրներով հանդէս կու գայ Փարիզի եւ Երեւանի մէջՆորա Արմանի։

 Ֆիլմեր 
 «Վարդագոյն փիղ», 1988
 «Ժամկէտը՝ եօթ օր», 1991
 «Վերջին կայարան», 1994
 «Լաբիւրինթոս», 1995
 «Աննա Տէրեան», 1995
 Le coeur à l'ouvrage, 2000
 Echek, 2000
 «Քեռի Պի» (ԱՄՆ), 2007
 «Հարեւան, հարեւանուհի», 2005
 «Սանթա Քլաուսը Պաղտատի մէջ», 2008
 «Ֆուկան»
 «Մարքօ Փօլօ»
 «Սեղան 5-ի համար»
 «Լաւագոյն պաշտպանութիւնը»

 Դերեր թատրոնի մէջ 
 «Մերսետես», Երեւանի պատանի հանդիսատեսի թատրոնՆերկայացման առաջին ցուցադրութիւնը՝ Պատանի հանդիսատեսի թատրոնին մէջ«Հայ հանդիսատեսը աւելի պահանջկոտ է եւ զարգացած». Նորա Արմանի
 «Արժանապատուութեան մարդը»
 «Անթոնիոս եւ Քլէոփաթրա»

 Պարգեւներ, մրցանակներ 
 «Արծաթէ աստղ» մրցանակ, 1987
 Հարաւային Քալիֆորնիայի «Ոսկէ Աստղ Հալօ» մրցանակ
 Լոս Անճելըսի « Քալիֆորնիայի Drama-Logue տրամա-Լոկ»ի (թատրոնի Օսքարը կը համարուի) մրցանակ 
 Սիւնիքի կինոփառատօնի լաւագոյն դերասանուհիի մրցանակ

 Ծանօթագրութիւններ 

 Արտաքին յղումներ 
 Nora Armani To Organize Film Festival in New York
 Նորա Արմանի, «Հայաստան կ'ուզեմ գալ գործնական ծրագիրներով եւ առաջարկութիւններով»
 WONDER WOMAN HAS A NAME: NORA ARMANI
 Նորա Արմանի

Ստորոգութիւն:Գահիրէ ծնունդներ
Ստորոգութիւն:Բուն ազգանունը կամ մականունը Իսքերճեան
Ստորոգութիւն:Հայ դերասաններ
Ստորոգութիւն:Հայ բեմադրիչ
Ստորոգութիւն:Լոնտոնի տնտեսութեան եւ քաղաքական գիտութիւններու դպրոցի շրջանաւարտներ